Mongoliet har de seneste ni år savnet et skelethoved. Et stort og gammelt et af slagsen. Omkring halvanden meter langt og 67 millioner år gammelt for at være mere præcis.

Der er tale om kraniet fra en såkaldt tyrannosaurus bataar, en sjælden slægtning til den noget mere kendte tyrannosaurus rex. I 2006 blev kraniet smuglet ind i USA under dække af at være »fossile sten« og godt et halvt år senere blev det solgt videre på et auktionshus i Californien.

Men nu får den mongolske stat altså sit dinohoved tilbage, efter at det amerikanske justitsministerium tidligere på ugen stemplede det som ulovligt indført i landet og beordrede det sendt tilbage til dets retmæssige ejere. Det skriver engelske The Guardian.